Broj: 02-1-1785-1/23

Sarajevo, 13.11.2023. godine

Na temelju člana 69.stav 1. tač s) i t) i Zakona o visokom obrazovanju („Sl. Novine Kantona Sarajevo“ broj 36/22), člana 185. stav 8. Statuta Univerziteta u Sarajevu, Vijeće Fakulteta političkih nauka Univerziteta u Sarajevu, po prethodnoj saglasnosti sekretara, na sjednici održanoj 13.11.2023. godine donosi

**ODLUKU**

**o izvršenoj analizi i usvajanju Izvještaja o prolaznosti studenata i prosječnoj ocjeni u ljetnom semestru studijske 2022/2023. godine**

I - Nakon razmatranja i analize prolaznosti i ostvarene prosječne ocjene studenata na završnom i popravnom ispitu u ljetnom semestru studijske 2022/2023. godine, usvaja se Izvještaj o prolaznosti studenata i prosječnoj ocjeni u ljetnom semestru akademske 2022/2023. godine Univerziteta u Sarajevu-Fakulteta političkih nauka, bez poduzimanja i provođenja dodatnih mjera.

II - Sastavni dio ove Odluke je Izvještaj o prolaznosti studenata u studijskoj 2022/2023. godini Univerziteta u Sarajevu-Fakulteta političkih nauka

III - Odluka stupa na snagu danom donošenja.

**Obrazloženje:**

Nakon izvršene analize prolaznosti odnosno uspješnosti studenata na završnom i popravnom ispitu u ljetnom semestru studijske 2022/2023. godine i razmatranja prijedloga Izvještaja o prolaznosti studenata u ljetnom semestru, Vijeće Fakulteta političkih nauka UNSA na sjednici održanoj 13.11.2023. godine, donijelo je Odluku kao u dispozitivu.

**Pouka o pravnom lijeku:** Protiv ove Odluke može se podnijeti prigovor Upravnom odboru Univerziteta u roku od 30 dana od dana prijema Odluke.

Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).

Akt obradila: Adila Odobašić Mujačić **DEKAN**

Akt kontrolisao i odobrio: prof.dr. Elvis Fejzić \_\_\_\_\_\_\_\_\_\_\_\_\_\_\_\_\_\_

**Prof.dr. Sead Turčalo**

Dostaviti:

1. Rukovodilac Služba za nastavu i rada sa studentima;
2. Materijal za Vijeće;
3. a/a